రామ్ గోపాల్ వర్మ
రామ్ గోపాల్ వర్మ తన సినీ జీవితాన్ని ఎస్.ఎస్. క్రియేషన్స్ నిర్మించిన రావుగారిల్లు, కలెక్టర్ గారి అబ్బాయి చిత్రాలకి సహాయ నిర్దేశకునిగా మొదలు పెట్టారు. తెలుగు మరియు భారతీయ సినీ ప్రపంచంలో శివ సినిమా ద్వారా తన ఉనికిని ప్రపంచానికి చాటారు. ఈ చిత్రం కాలేజీ నేపథ్యంలో హింసాత్మక కథను చొప్పించి నిర్మించారు. ఎటువంటి ఆధారం, శిక్షణ, సహాయ సహకారాలు లేకుండా, 28 ఏళ్ల వయసులో తెలుగు చిత్ర పరిశ్రమలో అగ్ర నటుడైన అక్కినేని నాగార్జునను చిత్ర నిర్మాణానికి ఒప్పించగలిగారు. ఆయన కథ చెప్పిన విధానం నచ్చి నాగార్జున స్వయంగా చిత్ర నిర్మాణాన్ని చేపట్టారు. శివ చిత్రం తెలుగు చిత్ర ప్రపంచంలో ఒక చెరగని ముద్రని వేసుకుంది. హిందీ భాషలో కూడా ఈ చిత్రాన్ని అదే పేరుతో పునర్నిర్మించారు కానీ తెలుగులో సాధించినంత విజయాన్ని హిందీలో సాధించలేదు.
విశాల్ భరద్వాజ్
విశాల్ భరద్వాజ్ సినిమాలకు సంగీతం సమకూర్చటం కోసం ముంబై వచ్చాడు. సంగీతం సమకూర్చే అవకాశాలు కల్పించుకోవటం కోసం మాత్రమే సినిమాలకు దర్శకత్వం వహించాడు. కేరళలో జరిగిన చిత్రోత్సవ సమయంలో పోలాండ్ దర్శకుడు Krzysztof Kieslowski యొక్క గతావలోకాన్ని చూచిన తరువాత అతనిలోని చిత్ర దర్శకత్వ అభిరుచి కాంక్ష రగులుకుంది. అతని దర్శకత్వంలో మొదటి చిత్రం అయిన మక్డీ బాలల చిత్రం విమర్శకుల ప్రశంసలు పొందింది. తరువాత మాక్బెత్ పై ఆధారపడిన మక్బూల్ అనే తన మొదటి షేక్ స్పియర్ అనువాదాన్ని చిత్రీకరించాడు. దీని తరువాత రస్కిన్ బాండ్ కథపై ఆదారపడి అదే పేరుతో "ది బ్లూ అమ్బ్రెల్లా" అనే బాలల చిత్రాన్ని తీశాడు. ఈ చిత్రం కూడా చివరి వరకు విమర్శకుల ప్రశంసలు పొందుతూనే ఉంది. విశాల్ యొక్క షేక్ స్పియర్ పై రెండవ ప్రయత్నముగా గుర్తించబడిన ఓంకారా ఒథెల్లో యొక్క అనువాదము.
ఓంకారా అంతర్జాతీయముగా ఒక గొప్ప విజయాన్ని మరియు సంగీత పరంగా విజయాన్ని సాధించి, సంగీత దర్శకునిగా అతని స్థాయిని సుస్థిరం చేసింది.